Sacrosancto et exorabili loco in honore Dei et apostolorum ejus Petri et Pauli dicato. Igitur ego, Acardus nomine, dono Deo et sanctis prenominatis apostolis aliquid ex rebus meis, que sunt site in pago Matisconensi, in villa Bersorniacensi, hoc est curtilum unum cum vinea et mansione. Terminatur a mane de ipsa hereditate, a medio die terra Landrici, a sero via publica, a certio similiter. Infra istas terminationes totum ad integrum dono. Iterum in alio loco dono, ultra Vuandam, campum unum habentem in lato perticas VIII.